Дыжьыну зы, жэзу щы
Тагил Ищхъэрэ щекIуэкIащ кикбоксингымкIэ фулл контакт Iыхьэм и лоу-кик лIэужьыгъуэмкIэ чемпионатрэ Урысейм пашэныгъэ къыщыхьынымкIэ зэхьэзэхуэрэ. КъБР-м и спортсмениплIым абы дыжьын медалу 1, жэзу 3 щызыIэрагъэхьащ.
1997 — 1998 гъэхэм къалъхуа, кг 63,5-рэ хьэлъагъым нэс ныбжьыщIэхэм я зэпеуэм Къанокъуэ Елдар дыжьыныр къыщихьащ. Балигъхэм я деж Къанокъуэ Бэллэ (кг 60-рэ) жэз медаль щызыIэригъэхьащ. Ахэр Саралидзе Айдын и гъэсэнщ. Апхуэдэу, балигъхэм я деж жэз медаль къыщахьащ БецIыкIу Зубер и гъэсэн БецIыкIу Ибрэхьимрэ Апажэ Рашидрэ. Абыхэм Сихъу Къазбэчрэ МафIэдз Азэмэтрэ я тренерщ.
Къанокъуэ Елдар кикбоксингымкIэ Урысейм и командэ къыхэхам хагъэхьащ икIи мы гъэм и фокIадэм Европэм пашэныгъэ къыщыхьынымкIэ щекIуэкIыну зэхьэзэхуэм хэтыну Iэмал игъуэтащ.
